b'\n_START_ARTICLE_\nCesare Borgia\n_START_SECTION_\n\xc5\xbdivljenjepis\n_START_PARAGRAPH_\nBil je sin kardinala Rodriga Borgie, poznej\xc5\xa1ega pape\xc5\xbea Aleksandra VI.; o\xc4\x8de mu je v skladu s tradicijo namenil duhovni\xc5\xa1ko slu\xc5\xbebo._NEWLINE_5. aprila 1483, pri 8. letih, je prejel duhovni\xc5\xa1ko posve\xc4\x8denje. 12. septembra 1491 je postal \xc5\xa1kof Pamplone._NEWLINE_Naslednje leto, 31. avgusta 1492, pa je postal nad\xc5\xa1kof Valencie. 20. septembra 1493 je bil povzdignjen v kardinala._NEWLINE_Toda na dolgotrajno prepri\xc4\x8devanje o\xc4\x8deta, da ga duhovni\xc5\xa1tvo ne veseli, mu je le-ta dovolil, da zapusti kler. Tako je 17. avgusta 1498 vrnil vse svoje verske nazive in postal poveljnik Pape\xc5\xa1ke vojske.'